|  |  |
| --- | --- |
| **Jedinica ishoda učenja** |  |
| **Tip nastavnoga sata** | Književnost |
| **Nastavni sadržaj** | Charles Baudelaire, Albatros, Suglasja (2. sat) |
| **Ishodi učenja** | * ponoviti sadržaje s prošlog sata * prepoznati nove pojmove: simbolističke poetika, simbol, sinestezija * objasniti alegoriju u pjesmi Albatros * prepoznati važnost simbola i sinestezije u pjesmi Suglasja |
| **Suodnosne veze** | psihologija |
| **Literatura za učenike** | Književni vremeplov 3 |
| **Literatura za nastavnika** | Književni vremeplov 3, M. Solar, Povijest svjetske književnosti |

|  |  |  |
| --- | --- | --- |
| **Faze nastavnoga sata, trajanje i nastavni sadržaji**  **Uvodni dio**  Analiza domaćeg rada (usporedba motiva oblaka iz pjesme *Stranac* i motiva ptice, vjetra, zvijezde... iz pjesme *Opajajte se*).  Motivi se mogu slično protumačiti - kao nešto neuhvatljivo, nedodirljivo, daleko i krhko. Stječe se dojam da je Baudelaire pronalazio smisao upravo u takvim pojavama koje za njega predstavljaju neuhvatljivost i krhkost duha.  (Čitanje domaćih radova i korekcija.)  **Središnji dio**  Podsjećam učenike na šokantan i pesimističan pogled na društvo i svjesno izopćeništvo kao pjesnikovu stalnu poziciju.  Pitam učenike znaju li išta o ptici albatrosu (izvrstan letač, širok raspon krila, ne snalazi se na zemlji zbog predugih krila)  Nakon toga interpretativno čitam pjesmu *Albatros* .  Tražim od učenika da izdvoje motive koji se suprotstavljaju. Učenici izdvajaju albatrosa i mornare.  Izdvajamo motive iz pjesme koji su povezani s jednim i s drugim. Uspoređujemo ih i zaključujemo o simbolici.  (albatros – neshvaćeni umjetnik; mornari – prizemni svijet)  Uspređujemo albatrosa dok je na nebu i dok je na zemlji. (uzvišenost, zanos / nespretnost, nesnalaženje, poniženost)  Zaključujemo da je pjesma napisana u obliku alegorije, te da se u njoj suprotstavljaju prizemnost, površnost i materijalizam svijeta s uzvišenošću, senzibilnošću i idealima umjetnika.  Pitam učenike na kojih ih pjesnički oblik podsjeća ova pjesma. (Sonet, razlika je što ovaj pj. oblik ima 4 strofe po četiri stiha)  Baudelaire je često koristio sonet i jako je mario za njegovan pjesnički izraz. Možemo zaključiti da je to jedino mjesto u poeziji u kojem je bio tradicionalist.  Podsjećam da Baudelaire u poeziju unosi nove teme i odnos prema društvu, ukusu i umjetnosti. Ujedno je bio preteča simbolista.  Njegova programatska pjesma Suglasja donosi nov pogled na pjesnički jezik i teme u poeziji: poezija sluti, želi otkriti dublju, nevidljivu stvarnost, sluti veze između materijalnog i duhovnog svijeta. Sredstva za to su **sinestezija** (Baudelaireova je ideja da stapanje osjeta u cjelinu može dovesti dublje spoznaje izvanosjetilne stvarnosti) i **simbol –** simbol aludira, asocira, nagoviješta spoznaju dubljih istina o svijetu i sugerira povezanost između materijalne i duhovne stvarnosti... Kao što slike u snu povezuju motive iz naše konkretne stvarnosti s dubljim emocijama i vlastitim unutarnjim svijetom, tako djeluju i simboli u pjesmi.  Čitanje pjesme Suglasja.  Sjetimo se antimimetičkog načela s uvodnog sata u modernizam.  Načelo koje negira da umjetnost treba oponašati stvarnost.  Je li to načelo prisutno u ovoj pjesmi? Što pjesnik vidi u prirodi?  Pjesnik u prirodi ne vidi izvanjsku zbilju, nego simbole koji ga trebaju dovesti do dublje spoznaje stvarnosti.  Baudelaireova je ideja da pjesništvo ima zadatak pronaći tajanstvene veze između osjetilne i duhovne stvarnosti kroz simbole.  Osjetilna stvarnost – boje, mirisi i zvuci – za Baudelairea su u skladu. Da bi on izrazio taj sklad koristi stilsku figuru sinesteziju: spajanje osjetila u cjelinu. Pronađite primjere sinestezije. Učenici pronalaze primjere mirisa koji su suprotstavljeni po svojim osobinama – slatkoća, jendostavnost i svježina / teški, razbludni.Do kakvog osjećaja Baudeirea dovodi dublja spoznaja svijeta koju napola tajanstveno dočarava ovom pjesmom?  Dovodi ga do stanja ushita i zanosa – česte teme u njegovoj poeziji.  **Završni dio**  Za domaću zadaću možete odabrati dvije Baudelaireove pjesme – Radosni mrtvac i Egzotični miris. Samostalno interpretirajte pjesme obraćajući pažnju na pojmove estetika ražnoće i privlačnost zla u prvoj pjesmi i sinestezije i ushita osjetila u drugoj. Pomoći će vam nastavni listić sa sažetkom najvažnijih osobina Baudelaireove poezije. Ugodan rad i doviđenja! | **Aktivnosti učenika**  **Čitanje**  **Slušanje**  **Slušanje**  **Govorenje**  **Slušanje**  **Pisanje**  **Govorenje**  **Zaključivanje**  **Zaključivanje**  **Slušanje**  **Čitanje**  **Pisanje**  **Govorenje,**  **Rad na tekstu** | **Nastavni oblici, metode i metodički postupci** |
|  |  |  |
| **Plan prijenosnika (ploče, računalne prezentacije) Nastavni listić** | | |
| **Charles Baudelaire - sinteza**  prvi moderni pjesnik čija poezija predstavlja radikalan raskid s pjesničkom tradicijom   * ***odnos prema društvu*** – prijezir prema vrijednostima građanskog društva, društvenim normama i ukusu – osjećaj odbačenosti pretvara u svjesno otpadništvo od društva; ***nov odnos prema građanskom moralu*** – provokacija uvriježenih stavova prema dobru i zlu propovijedanjem privlačnosti zla i pobunom protiv Boga (poetika šoka); život i djelo autorovo svjedoče o svojevrsnoj neminovnosti, potrebi moralnog pada (dekadencija) i radikalnog odbijanja ustaljenih vrijednosti da bi se pronašlo novo (Čitatelju, Epitaf osuđenoj knjizi, Stranac) * ***novi senzibilitet (osjećajnost)*** – pobunjeništvo, osjećaj odbačenosti, prijezir svijeta, zamor i besmisao čovjeka uronjenog u modernu civilizaciju, naglašen osjetilni (senzualni) doživljaj svijeta, razapetost između autodestruktivnosti i spleena i težnje ushitu i uzletu duha (ideal) * ***nova poetika*** – poezija je traženje novog pojma ljepote – insistira na savršenoj i skladnoj formi (sonet), ali kroz nju prikazuje odbojne i odvratne pojave lijepima, s tim da ga ne zanima prirodna ljepota, nego ona koja je porijeklom od čovjeka; staviti ružnoću na pijedestal savršene umjetničke forme – ***estetika ružnoće*** (Radosni mrtvac) * ***Baudelaire kao preteča simbolizma*** – poezija sluti, želi otkriti dublju, nevidljivu stvarnost, sluti veze između materijalnog i duhovnog svijeta. Sredstva za to su **sinestezija** (Baudelaireova je ideja da stapanje osjeta u cjelinu može dovesti dublje spoznaje izvanosjetilne stvarnosti) i **simbol –** simbol aludira, asocira, nagoviješta spoznaju dubljih istina o svijetu i sugerira povezanost između materijalne i duhovne stvarnosti... Kao što slike u snu povezuju motive iz naše konkretne stvarnosti s dubljim emocijama i vlastitim unutarnjim svijetom, tako djeluju i simboli u pjesmi. (Suglasja) | | |
| **Način vrednovanja ishoda** | | |